Public procurement notice: Contract Notice
Published: 2018-11-29
Buyer: Afdelingen for EU og udenrigsanliggender
Country: TR
Contract type: Works
Procedure: Open procedure
CPV classification: 45240000: Construction work for water projects | 45252127
Submission deadline: 2019-03-05
Award criteria: The most economic tender
EU fund: ESF

Technical requirements: Flerårigt handlingsprogram for Tyrkiet: Miljø- og klimaindsats fra instrumentet til førtiltrædelsesbistand II (IPA II)
Der kan hentes præciseringer hos den ordregivende myndighed på følgende e-mailadresse: abyd.ihale@csb.gov.tr senest 21 dage før sidste frist for afgivelse af udbud som beskrevet i punkt 19 nedenfor.
Præciseringer vil blive offentliggjort på webstedet for GD for Internationalt Samarbejde og Udvikling senest 11 dage før tidsfristen.
Kontrakten omfatter fuldstændig teknisk projektering og opførelse af spildevandsbehandlingsanlæg i Kastamonu.
Spildevandsbehandlingsanlægget i Kastamonu vil være et aktiveret slam-anlæg med udtagning af næringsstoffer og stabilisering af det slam, der genereres i beholderne til aktivt slam. Spildevandsbehandlingsanlægget i Kastamonu vil blive udformet og projekteret for fase 2 og opført og udstyret for fase 1. Fase 1 af behandlingsanlægget påtænkes at dække op til 138 694 personækvivalenter, hvor fase 2 skal dække op til 169 614 personækvivalenter. Anlæggelsen af spildevandsledningen er også inkluderet.
Arbejdet vil blive gennemført i henhold til FIDIC's kontraktvilkår for anlæg, projektering og bygning (»gul bog«).
Denne kontrakt omfatter projektering af første og anden fase af spildevandsbehandlingsanlæggene samt anlæggelse af enheder i forbindelse med første og anden fase, efter behov. Derudover skal kontrahenten også være ansvarlig for opstart af anlægget, idriftsættelse, operationel undervisning af slutmodtagerens personale og overdragelse til kommunen af de færdiggjorte, driftsklare spildevandsbehandlingsanlæg.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af tilbudsgivere), der er reelt etableret i en medlemsstat i Den Europæiske Union eller i et valgbart land eller territorium som angivet i forordning (EU) nr. 236/2014 om fælles regler og procedurer for gennemførelsen af instrumenterne til finansiering af Unionens optræden udadtil (CIR — Common Implementing Regulation) for det gældende instrument, hvorunder kontrakten finansieres (se endvidere punkt 23 nedenfor). Deltagelse er ligeledes åben for internationale organisationer. Alle leverancer under denne kontrakt skal have oprindelse i 1 eller flere af disse lande. De må dog have oprindelse i ethvert land, når prisen for de varer, der skal indkøbes, er under 100 000 EUR pr. indkøb.
Vær opmærksom på, at reglerne om adgang til EU's udbudsprocedurer for erhvervsdrivende, der er etableret i tredjelande, og for varer, der stammer fra tredjelande (1), efter Det Forenede Kongeriges udtræden af EU vil gælde for ansøgere eller tilbudsgivere fra Det Forenede Kongerige og for alle ansøgere eller tilbudsgivere, der foreslår varer, der stammer fra Det Forenede Kongerige (1), afhængigt af resultatet af forhandlingerne. Hvis en sådan adgang ikke gives ved retlige bestemmelser, der er gældende på tidspunktet for kontrakttildelingen, vil ansøgere eller tilbudsgivere fra Det Forenede Kongerige og ansøgere og tilbudsgivere, der foreslår varer, der stammer fra Det Forenede Kongerige, kunne blive udelukket fra udbudsproceduren.
(1) De kan dog have oprindelse i ethvert land, når prisen for de varer, der skal indkøbes, er under 100 000 EUR.
Tilbudsgivere skal fremlægge en underskrevet erklæring, vedlagt formularen til afgivelse af bud på bygge- og anlægskontrakter, om, at de ikke befinder sig i nogen af situationerne anført i afsnit 2.6.10.1 i den praktiske vejledning.
Tilbudsgivere, der står på listerne over restriktive EU-foranstaltninger (se punkt 2.4 i PRAG) på tidspunktet for tildelingsbeslutningen, kan ikke blive valgt til kontrakten.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgiverne må ikke afgive et bud på en alternativ løsning ud over det bud, de afgiver på de bygge- og anlægsarbejder, der kræves i udbudsdokumentet.
Tilbudsgivere skal stille en tilbudsgaranti på 220 000,00 EUR (to hundrede og tyve tusind euro) ved afgivelse af deres bud. Denne garanti vil blive frigivet til ikke-valgte tilbudsgivere, så snart udbudsproceduren er afsluttet, og til den eller de valgte tilbudsgiver(e) ved alle parters underskrivelse af kontrakten.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive annulleret, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.